Ma még nem látható gyorsasággal jön majd el Orbánék bukása, és abban a rendszerváltásban a kormány az ellenzékével együtt süllyedhet el – jósolta pár napja Tölgyessy Péter. Én nem jósolok, viszont pechemre az előbb megnéztem a Jobbik friss, politikai témájú animációs filmecskéjét.

A pokoli kín, amit éreztem, Tölgyessy Péter legnagyobb magyar hívévé tett: mindennél intenzívebben vágyom rá, hogy amikor a Fidesz eltűnik a süllyesztőben, a Jobbik ott álljon majd, közvetlenül mellette. Ez a minimum az aljas indokból, előre kitervelten elpusztított agysejtjeimért.